Tomáš Klus

Tomáš Klus (* 15. máj 1986, Třinec) je český spevák, autor piesní a bývalý športovec.

Životopis 
V roku 2002 získal zlatú medailu v modernom päťboji (družstvá) na dorasteneckom majstrovstvách Európy. Kvôli športu, ktorému sa venoval do svojich osemnástich rokov, presídlil do Prahy. V roku 2007 vyhral s piesňou Dopis spevácku súťaž Czechtalent v Zlíne. V roku 2008 mu vo vydavateľstve Sony BMG vyšiel prvý album Cesta do záhu(d)by. V tom istom roku napísal a nahral hudbu pre film Anglické jahody a so svojím spoluhráčom Jiřím Kučerovským vystupoval ako predskokan skupiny Chinaski na Chinaski Space Tour 2008.
V roku 2009 vydal druhý album Hlavní uzávěr splínu. Spolu s albumom vyšiel aj jeho prvý spevník Já, písničkáŘ, ktorý obsahoval piesne z prvého a druhého CD.

V septembri 2012 úspešne ukončil štúdium herectva na Divadelnej fakulte Akadémie múzických umení (DAMU). Účinkoval napríklad v seriáli Hop nebo Trop alebo vo filme Šejdrem. Vo vianočnej rozprávke Tajemství staré bambitky stvárnil postavu princa Jakuba. Na scéne školského divadla DISK účinkoval v hrách Malá morská víla, Kazimír a Karolína, Tartuffe, Markéta Lazarová a Čajka. Účinkuje v hre Deadline v pražskom Divadle Ypsilon.

V roku 2010 sa stal spevákom roka hudobných cien Óčko a Anděl. V rokoch 2011 a 2012 získal strieborného a zlatého Českého slavíka. Podporuje tiež charitatívne projekty. Na Veľkú noc v roku 2011 odvysielala Česká televízia reláciu Klus pro Kuře, kde vystúpil ako moderátor aj ako jeden z interpretov. V septembri 2011 vydal album Racek. Súčasťou bolo aj turné po Česku, dlho dopredu vypredané, vrátane troch koncertov v Prahe. V roku 2014 vyšiel album Proměnamě. Na svojich koncertoch je schopný udržať pozornosť publika aj počas troch hodín. Podiel na tom majú aj hudobné aranžmány a výrazný gitarový sprievod Jiřího Kučerovského.

Nadväzuje na českú pesničkársku tradíciu a svoju tvorbu a interpretáciu neobmedzuje hudobnými žánrami. Pre jeho tvorbu je typický dôraz na text a melódiu, spolu s vplyvmi predchodcov a jeho vlastným výrazom. V textoch sa nebráni komentovať situáciu v spoločnosti.

Je ženatý (manželka Tamara Kubová, finalistka z hudobnej súťaže "Hlas Československa"), má dcéry Josefínu, Jenovéfu a syna Alfréda.

Bibliografia 
 Já, písničkáŘ (2009, spevník, Albatros)
 JÁ písničkáŘ II  (2014, spevník, Albatros)

Diskografia 
 Cesta do záhu(d)by (2008, CD, Sony BMG, IFPI #3)
 Anglické jahody - soundtrack k filmu (2008, CD, Sony Music)
 Hlavní uzávěr splínu (2009, CD, Sony Music, IFPI #2)
 Racek (2011, LP, CD, Sony Music, IFPI #1)
 Proměnamě (2014, CD)
 Anat život není (2015, CD)
Živ je (2017)
Spolu (2018)
Klussymfonie (2019)

Single (videoklipy) 

 Pocity
 Pocity
 VeSmiru
 Navěky
 Přičichnutí alergikovo
 Malčik
 Sibyla
 Panubohu do oken
 Nina
 Napojen
 Cesta (ft. Kryštof)

Filmografia 

 Hop nebo trop (2004, TVS)
 Šejdrem (2004, TV)
 Veni, vidi, vici (2009
 Rytmus v patách (2009, TV)
 Tajemství staré bambitky (2011, TV)
 Poslední z Aporveru (2012)
 Traja bratia (2014)
 Přátelství (2014)

Ocenenia 
 2009 - Cena Hudobná akadémia Anděl - objav roka (za rok 2008)
 2009 - Zlatá deska za predaj viac ako 6 000 nosičov albumu "Cesta do záhu (d) by"
 2010 - Cena Hudobná akadémia Anděl - Spevák roka (za rok 2009)
 2010 - Zlatá deskaza predaj viac ako 8 000 nosičov albumu "Hlavný uzáver splínu"
 2011 - Cena OSA - najúspešnejší mladý autor
 2011 - Platinová deskaza predaj viac ako 12,000 nosičov albumu "Hlavný uzáver splínu"
 2011 - Zlatá deska za predaj viac ako 6,000 nosičov albumu "Racek"
 2011 - Platinová platňa za predaj viac ako 12 000 nosičov albumu "Racek"
 2011 - 2 × Platinová platňa za predaj viac ako 24 000 nosičov albumu "Racek"
 2011 - Český slavík - 2. miesto v kategórii Spevák roka 2011
 2012 - Cena Hudobná akadémia Anděl - Spevák roka, Album roka "Racek", Najpredávanejšie platňa roka "Racek" (za rok 2011)
 2012 - Cena Rebrík - Album roka "Racek", 2. miesto v kategórii Spevák roka a Skladba roka "Nina" (za rok 2011)
 2012 - Anketa televíznej popularity TýTý - objav roka a 2. miesto v kategórii Spevák
 2012 - Český slavík - 1. miesto v kategórii Spevák roka 2012
 2013 - Óčko hudobné ceny - 1. miesto v kategórii Spevák roka 2012
 2013 - Český slavík - 2. miesto v kategórii Spevák roka 2013 (pre ďalšie ročníky odstúpil zo súťaže)
 2014 - Óčko hudobné ceny - 1. miesto v kategórii Spevák roka 2013 
 2014 - Cena Rebrík - 1. miesto v kategórii Spevák roka (za rok 2013)
 2014 - Anketa televíznej popularity TýTý - 3. miesto v kategórii Spevák (za rok 2013)

Referencie

Iné projekty

Externé odkazy 
 Oficiálna stránka
 Facebook
 iDNES.cz – Svěží vánek Klusových písniček snadno omámí
 iDNES.cz – Písničkář Tomáš Klus honí ve svých textech šamany
 Studentské městečko.cz – Tomáš Klus: Z medailového pětibojaře se stal úspěšný zpěvák a textař
 Youtube.com – Tomáš Klus – Navěky
 MusicBrainz.org – Tomáš Klus
 Klus v nové písni útočí na chování politiků i Klause na Aktuálně.cz

Zdroj 

Českí folkoví speváci
Českí rockoví speváci
Českí popoví speváci
Českí folkoví gitaristi
Českí rockoví gitaristi
Českí popoví gitaristi
Českí skladatelia modernej hudby
Českí textári piesní
Českí moderní päťbojári
Českí filmoví herci
Českí televízni herci
Českí speváci-skladatelia
Absolventi Akadémie múzických umení v Prahe
Osobnosti z Třinca